wannaphong/clean_thaiwikipedia huggingface dataset:
# วงศ์คางคกหมอตำแย
วงศ์คางคกหมอตำแย หรือ วงศ์กบทาสี  เป็นวงศ์ของกบขนาดเล็ก ใช้ชื่อวงศ์ว่า Alytidae 

กบในวงศ์นี้มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนตัวและส่วนปลาย ไม่มีชิ้นกระดูกแทรกระหว่างกระดูกนิ้วสองชิ้นสุดท้าย ลูกอ๊อดมีโครงสร้างปากแบบมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ในแนวตรงกลางระหว่างของลำตัว

ส่วนใหญ่เป็นกบที่อาศัยเฉพาะถิ่นในยุโรป แต่ก็มีบางส่วนที่พบได้ในภูมิภาคตะวันตกเฉียงเหนือของแอฟริกา และสูญพันธุ์ไปแล้วที่อิสราเอล

เดิมกบในวงศ์นี้ ได้เคยถูกจัดให้อยู่ในวงศ์ที่ใช้ชื่อว่า Discoglossidae แต่ปัจจุบันนักวิทยาศาสตร์เห็นว่าชื่อที่ใช้อยู่ในปัจจุบัน มีการตั้งมาก่อน จึงใช้ชื่อนี้ 

การจำแนก
วงศ์ Alytidae
 สกุล Alytes
 Alytes cisternasii 
 Alytes dickhilleni
 Alytes maurus 
 Alytes muletensis 
 Alytes obstetricans 
 สกุล Discoglossus
 Discoglossus galganoi 
 Discoglossus jeanneae 
 Discoglossus montalentii 
 Discoglossus pictus 
 Discoglossus sardus 
 Discoglossus scovazzi 
 สกุล Latonia 
 Latonia nigriventer 
 สกุล †Enneabatrachus (ยุคก่อนประวัติศาสตร์)
 †Enneabatrachus hechti

และในสกุล Bombina และ Barbourula ซึ่งเคยอยู่ในวงศ์นี้ ได้ถูกแยกออกไปอยู่ในวงศ์ Bombinatoridae
# รายชื่อป้อมยุทธนาวีในจังหวัดสมุทรปราการ
ป้อมยุทธนาวีในจังหวัดสมุทรปราการ  คือ ป้อมยุทธนาวีในจังหวัดสมุทรปราการ ที่คอยปกป้องราชอาณาจักรไทยจากเหล่าอริราชศัตรูมาเป็นระยะเวลาช้านาน ซึ่งมีทั้งหมด 24 ป้อมปราการ ดังต่อไปนี้

รายชื่อ
  ป้อมวิทยาคม - ตั้งอยู่ที่สถาบันราชประชาสมาสัย (โรงพยาบาลพระประแดง) หน้าอาคารอาชีวเวชศาสตร์
  ป้อมปู่เจ้าสมิงพราย - ตั้งอยู่ที่สถาบันราชประชาสมาสัย (โรงพยาบาลพระประแดง) ตรงหน่วยจ่ายกลาง
  ป้อมปีศาจสิง - ตั้งอยู่ที่สถาบันราชประชาสมาสัย (โรงพยาบาลพระประแดง) ตรงโรงซักฟอก
  ป้อมราหูจร - ปัจจุบันได้เป็นชุมชนเล็กๆ ภายในสถาบันราชประชาสมาสัย (โรงพยาบาลพระประแดง) ไม่มีซากปรากฏให้เห็นแล้ว
  ป้อมแผลงไฟฟ้า - ตั้งอยู่ที่อุทยานประวัติศาสตร์ป้อมแผลงไฟฟ้า
  ป้อมมหาสังหาร - ตั้งอยู่ที่ประตูทางเข้าโรงเรียนวิสุทธิกษัตรี
  ป้อมศัตรูพินาศ - ปัจจุบันได้สร้างเป็นที่ว่าการอำเภอพระประแดง ไม่มีซากปรากฏให้เห็นแล้ว
  ป้อมพระจันทร์ พระอาทิตย์ - ตั้งอยู่ที่ป้อมแผลงไฟฟ้าด้านทิศตะวันตก
  ป้อมเพชรหึง - ตั้งอยู่ที่สถานคุ้มครองและพัฒนาคนพิการพระประแดง
  ป้อมจักรกรด - ปัจจุบันได้สร้างเป็นสำนักงานเทศบาลเมืองพระประแดง ไม่มีซากปรากฏให้เห็นแล้ว
  ป้อมประโคนชัย - ปัจจุบันได้เหลือแต่ ถนนประโคนชัย ที่ตำบลปากน้ำ ในตัวอำเภอเมืองสมุทรปราการ ไม่มีซากปรากฏให้เห็นแล้ว
  ป้อมนารายณ์ปราบศึก - ปัจจุบันได้เหลือแต่ถนนนารายณ์ปราบศึก ที่ตำบลปากน้ำ ในตัวอำเภอเมืองสมุทรปราการ ไม่มีซากปรากฏให้เห็นแล้ว
  ป้อมกายสิทธิ์ - ปัจจุบันได้เหลือแต่ถนนกายสิทธิ์ ที่ตำบลปากน้ำ ในตัวอำเภอเมืองสมุทรปราการ ไม่มีซากปรากฏให้เห็นแล้ว
  ป้อมผีเสื้อสมุทร - ตั้งอยู่ที่เกาะกลางน้ำ ตรงบริเวณใกล้ๆ กับองค์พระสมุทรเจดีย์
  ป้อมนาคราช - ตั้งอยู่ที่โรงเรียนป้อมนาคราชสวาทยานนท์
  ป้อมพระกาฬ - ปัจจุบันได้เหลือแต่ถนนพระกาฬ ที่ตำบลปากน้ำ ในตัวอำเภอเมืองสมุทรปราการ ไม่มีซากปรากฏให้เห็นแล้ว
  ป้อมปราการ - ปัจจุบันได้เหลือแต่ถนนปราการ ที่ตำบลปากน้ำ ในตัวอำเภอเมืองสมุทรปราการ ไม่มีซากปรากฏให้เห็นแล้ว
  ป้อมตรีเพชร - ปัจจุบันได้สร้างเป็นศูนย์ฝึกพาณิชย์นาวี ไม่มีซากปรากฏให้เห็นแล้ว
  ป้อมปีกกา - ตั้งอยู่ที่ถนนท้ายบ้าน ซอย 2 (ซอยโรงหมู-โรงวัว) ตรงศาลเจ้าพ่อลอยกับศาลเจ้าพ่อร่มไทร พอดี
  ป้อมคงกระพัน - ตั้งอยู่ที่หมู่บ้านคงกระพันชาตรี
  ป้อมนารายณ์กางกร - ตั้งอยู่ที่หมู่บ้านคงกระพันชาตรี ทางด้านทิศเหนือของป้อมคงกระพัน
  ป้อมพับสมุทร - ตั้งอยู่ที่ชุมชนป้อมพับสมุทร ภายในซอยคลองป้อม
  ป้อมเสือซ่อนเล็บ - ตั้งอยู่ที่โรงเรียนนายเรือสมุทรปราการ
  ป้อมพระจุลจอมเกล้า - ตั้งอยู่ที่ป้อมพระจุลจอมเกล้า ด้านหลังพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
 และอีกหนึ่งป้อมปราการที่ถูกลืม คือ ป้อมแหลมฟ้าผ่า - ปัจจุบันได้สร้างเป็น อู่ทหารเรือพระจุลจอมเกล้า ไม่มีซากปรากฏให้เห็นแล้ว

 แหล่งข้อมูลอื่น 
 เพจ: นครเขื่อนขันธ์ ปากลัด-พระประแดง (Samut Prakan)
ชนาวีร์ ชีววัฒนรัตน์: ผู้ศึกษาประวัติศาสตร์ท้องถิ่นเมืองพระประแดง
# เอสปีรีตูซานโต
เกาะเอสปีรีตูซานโต  หรือเรียกอีกชื่อว่า ซานโต เป็นเกาะที่ใหญ่ที่สุดของ ประเทศวานูอาตู โดยมีพื้นที่ 3,955.5 ตร.กม. (1,527.2 ตร.ไมล์) และมีประชากรราว 40,000 คน (ค.ศ. 2009).2009 Census Summary release final  - Government of Vanuatu มีทิวเขาอยู่ทางชายฝั่งตะวันตกของตัวเกาะ ยอดสูงสุดชื่อ ตาบเวมาซานา สูง 1879 ม. (6165 ฟุต) 

ในช่วงสงครามโลกครั้งที่สอง เป็นที่ตั้งฐานทัพบกและฐานทัพเรือของสหรัฐอเมริกา
# ไฮวิคัมบ์
ไฮวิคัมบ์  (, หรือมักเขียนว่า Wycombe)  เป็นเมืองในบักกิงแฮมเชอร์ ประเทศอังกฤษ จากข้อมูลประชากรในปี ค.ศ. 2011 เมืองมีประชากร 120,256 คน ทำให้เป็นเมืองใหญ่เป็นอันดับสองของบักกิงแฮมเชอร์

ไฮวิคัมบ์ เป็นเมืองอุตสาหกรรมและเมืองตลาด มีจุดเด่นด้านสินค้าเครื่องเรือนมีตลาดที่ไฮสตรีตที่มีมาตั้งแต่อย่างน้อยในยุคกลาง
# เฟอร์รุชโช ลัมโบร์กีนี
เฟอร์รุชโช ลัมโบร์กีนี (28 เมษายน ค.ศ, 1916 – 20 กุมภาพันธ์ ค.ศ. 1993) เป็นนักอุตสาหกรรมชาวอิตาลี

เขาเกิดในตระกูลชาวนา เขาได้มีความสนใจในด้านเครื่องยนต์เป็นพิเศษ ดัดแปลงเครื่องจักรกลที่ใช้ในไร่นา จนพ่อเห็นถึงความพยายามของลูกชายจึงส่งไปเรียนวิศวกรรมศาสตร์ อุตสาหกรรมจักรกล หลังจากที่เรียนจบไม่นานก็เกิดสงครามโลกครั้งที่สอง เขารับใช้ชาติทำงานให้กับฐานทัพอากาศอิตาลี หลังสงครามสิ้นสุด เขาได้เดินทางกลับมายังบ้านเกิด และเริ่มต้นซ่อมแซมรถแทรกเตอร์ของอิตาลี ที่ใช้อะไหล่จากยวดยานของทหาร และนี่เองคือจุดเริ่มต้นในการตั้งโรงงานแทรกเตอร์ในชื่อว่า "Lamborghini Trattori S.p.A." ที่ประสบความสำเร็จอย่างยิ่งใหญ่ กลายเป็นบริษัทผลิตรถแทร็กเตอร์ที่ใหญ่ที่สุดในอิตาลี และยังเป็นเจ้าของกิจการเครื่องปรับอากาศอีกด้วย 

ลัมโบร์กีนี เริ่มมีฐานะมั่งคั่งและยังคงไม่ลืมความฝันในวัยเด็กของเขา จึงเริ่มซื้อ อัลฟา โรเมโอ, มาเซราติ, จากัวร์, แอสตัน มาร์ติน, เชฟโรเลต และ เฟอร์รารี่ รถยนต์เหล่านี้กำเนิดขึ้นในยุค 1950-1960 มีเครื่องยนต์ที่ให้แรงม้ามากกว่ารถทั่วไปและควบคุมได้ยาก 

เขาผลิตรถ ภายใต้ชื่อ ออโตโมบิล ลัมโบร์กีนี (Automobile Lamborghini) ในช่วงปี 1962 ได้สร้างปรากฏการณ์ใหม่ของวงการรถสปอร์ตในยุโรป ให้ได้ตื่นตะลึงกับรูปแบบของตัวรถลัมโบร์กีนี และเทคโนโลยีของเครื่องยนต์ การวางตำแหน่งเครื่อง และการบังคับควบคุมที่วิศวกรและนักขับทดสอบของบริษัทร่วมกันคิดค้นและพัตนา จนเสร็จสมบูรณ์เป็น ลัมโบร์กีนี 350 จีทีวี (Lamborghini 350 GTV) 

เขาได้ขายกิจการรถแทร็กเตอร์และรถไถนาของ ลัมโบร์กีนี ให้กับบริษัท "เซม" (Same) ผู้ผลิตเครื่องจักรกลทางการเกษตร จากนั้นไม่นานบริษัทได้ประสบกับปัญหาทางการเงินจนถึงขั้นล้มละลายลงในปี 1977 และถูกซื้อโดยพี่น้องตระกูล มิมรัน(Mimran) แต่เมื่อมารับช่วงต่อ กิจการก็ยังคงติดขัด จึงถูกขายต่อให้กับบริษัท ไครสเลอร์ แต่ก็ยังเกิดปัญหา จึงถูกขายต่ออีกทอดไปยังกลุ่มทุนจากอินโดนีเซีย และท้ายที่สุดบริษัท ออดี้ เอจี ก็ได้ทำให้ ลัมโบร์กีนี กลับมามั่นคงอีกครั้งจากการดูแลพัฒนาตัวผลิตภัณฑ์จากวิศวกรและทีมงานจากเยอรมัน ที่มีความมุ่งมั่นบวกกับเงินทุนมหาศาลทำให้หวนสู่วงการซูเปอร์คาร์อีกครั้งในนามของ กัลลาร์โด และ มูร์เซียลาโก ซึ่งเป็นการผสานนวัตกรรมของ ลัมโบร์กีนี และ ออดี้ เข้าด้วยกัน ทำให้ขายได้มากกว่า 9,000 คันในเวลานั้น
# การบริโภคพลังงานของโลก
การใช้พลังงานของโลก หมายถึง พลังงานทั้งหมดที่มนุษย์เพื่อการดำรงชีวิต โดยการใช้พลังงานในแต่ละปี เป็นพลังงานที่มนุษย์ใช้ภาคอุตสาหกรรมและเทคโนโลยีของแต่ละประเทศ การใช้พลังงานของโลกในปัจจุบันส่งผลต่อการดำรงชีวิตของมนุษย์

สถานบันต่างๆ เช่น สถาบันพลังงานระหว่างประเทศ ได้มีการบันทึกข้อมูลการใชัพลังงานของโลกอยู่ตลอดเวลา ซึ่งข้อมูลที่รวบรวมได้จะเป็นประโยชน์ในการศึกษาแนวโน้มการใชัพลังงานของโลกและการวางแผนการใช้พลังงานในอนาคต 

การใช้พลังงานฟอสซิลที่เพิ่มขึ้นมากที่สุดใน พ.ศ. 2543 - 2551 ในเดือนตุลาคม 2555 สถาบันพลังงานระหว่างประเทศ พบว่าการใช้พลังงานถ่านหินมีศรึ่งในพลังงานที่ใช้กันทั้งโลก แต่การใชัพลังงานหมุนเวียนในปัจจุบันมีการใชัพลังงานหมุนเวียนมากขึ้น ในปี พ.ศ. 2522 อุบัติเหตุนิวเคลียร์เกาะทรีไมล์ และ พ.ศ. 2529 ภัยพิบัติเชียร์โนบีล การสร้างโรงไฟฟ้านิวเคลียร์ใช้ทุนในการก่อสร้างสุง ปัจจุบันการใชัพลังงานนิวเคลียร์มีการใชัอัตราที่น้อยลง

 พลังงาน (terawatt-hour)Eenergiläget i siffror 2011 figure 49 and 53  เชื้อเพลิงซากดึกดำบรรพ์  พลังงานนิวเคลียร์ พลังงานทดแทน ทั้งหมด  2533  83,374  6,113  13,082  102,569 2543    94,493  7,857  15,337  117,687  2551   117,076  8,283  18,492  143,851 การเปลี่ยนแปลง 2543 - 2551  +23.9%  +5.4%  +20.6%  +22.2%
1 terawatt-hour (TWh) = 1 billion กิโลวัตต์ต่อชั่วโมงs (kWh) = 1012 วัตต์ต่อชั่วโมงs
# อยากหยุดความเหงา
"อยากหยุดความเหงา" เป็นซิงเกิลของนักร้องบอย พิษณุ กับค่ายสหภาพดนตรี ประพันธ์เนื้อร้อง-ทำนองโดย ธีรภัค มณีโชติ และเรียบเรียงโดย แมว-จิรศักดิ์, ยุ่น แบล็คเฮด, โซ่-อีทีซี ออกจำหน่ายในวันที่ 13 กรกฎาคม พ.ศ. 2557

เพลงนี้ถือเป็นการทำงานร่วมกันครั้งแรกของ บอย พิษณุ กับสังกัด "สหภาพดนตรี" อย่างเต็มตัวโดยได้โปรดิวเซอร์นักแต่งเพลง ฝีมือดีอย่าง "เต็น-ธีรภัค มณีโชติ" เจ้าของรางวัล Thai Best Song Write และ
รางวัล Single Hit Of The Year จากงาน The Guitar Mag Awards 2014 จากเพลง "อาย" ร้องโดย สิงโต นำโชค และได้นักดนตรีฝีมือดี อาทิ "แมว-จิรศักดิ์" มาดีไซน์และอัดไลน์กีตาร์ "ยุ่น แบล็คเฮด" มาช่วยดีไซน์และอัดไลน์กลอง และ "โซ่-อีทีซี" มาดีไซน์อัดไลน์เปียโน ทำให้ส่วนผสมทางดนตรีชัดเจนและลงตัว ดนตรีอารมณ์หม่นๆ

เนื้อหาของเพลง
เนื้อหาของเพลง "อยากหยุดความเหงา" พูดถึงความเหงาๆ เหมือนบอกให้รู้ว่าบางครั้งคนอารมณ์ดี สนุกสนาน ร่าเริง ก็ใช่จะเหงาไม่เป็น "...ฉันเหมือนโดนถูกกักขัง ฝังให้จมอยู่ตรงนี้ ทุกนาทีที่มีค่อยๆ ผ่านไป ฟ้าวนเวียนเปลี่ยนไปแล้ว ฉันยังคงไม่ไปไหน ทั้งหัวใจเหน็บหนาวเหลือเกิน แต่สิ่งหนึ่งนั้นยังไม่เคยเปลี่ยนและยังคง­วนเวียนอยู่ที่เดิม มันคือความเหงาที่เกาะกินใจ อีกนานแค่ไหนถึงจะเปลี่ยนแปลง..." ไม่ว่าคุณจะเหงาเพราะไม่มีใคร หรือมีใครอยู่ข้างๆ แล้วก็ยังเหงา เราจะมาเหงาไปพร้อมๆ กัน

การตอบรับ
เพลง "อยากหยุดความเหงา" ติดอันดับสูงสุด 15 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุด ซี้ดเอฟเอ็ม ชาร์ตท็อป 20Seed Chart Top 20 ประจำวันอาทิตย์ที่ 31 สิงหาคม 2557 *เพลงประกอบฮอร์โมน วัยว้าวุ่น ไต่จนขึ้นอันดับ 1 และ 3 เพลงใหม่ติดอันดับ 18, 19 และ 20 15
# คางคกห้วย
คางคกห้วย เป็นสกุลของสัตว์สะเทินน้ำสะเทินบกในสกุล Ansonia (/เอน-โซ-เนีย-อา/) ในวงศ์คางคก (Bufonidae) 

จัดเป็นคางคกขนาดเล็ก อาศัยอยู่ในป่าดิบชื้นใกล้แหล่งน้ำที่เป็นลำธารหรือน้ำตก ลูกอ๊อดอาศัยอยู่ในลำธารน้ำไหลเชี่ยว จึงมีแผ่นดูดอยู่โดยรอบของช่องปากเพื่อช่วยยึดติดลำตัวให้ติดอยู่กับก้อนหินในน้ำ 

พบกระจายพันธุ์ในทวีปเอเชียตั้งแต่ตอนใต้ของอินเดีย, ภาคเหนือของไทยจนถึงคาบสมุทรมลายู, เกาะตีโยมัน, เกาะบอร์เนียว ไปจนถึงเกาะมินดาเนาในฟิลิปปินส์

การจำแนก
แบ่งออกได้เป็น 28 ชนิด
ชื่อทวินามและผู้บรรยาย ชื่อสามัญ Ansonia albomaculata   คางคกห้วยท้องขาว Ansonia anotis   Ansonia echinata   Ansonia endauensis   คางคกห้วยเอนเดาL Lee Grismer, 2006: A new species of Ansonia Stoliczka, 1870 (Anura: Bufonidae) from a lowland rainforest in Southern Peninsular Malaysia. Herpetologica 62,4: pp. 466–475  Ansonia fuliginea   คางคกห้วยบอร์เนียวเหนือ Ansonia glandulosa   Ansonia guibei   คางคกห้วยเมสิลู Ansonia hanitschi    คางคกห้วยคาดาเมีย Ansonia inthanon  คางคกห้วยอินทนนท์ Ansonia jeetsukumarani   Ansonia kraensis   คางคกห้วยระนอง Ansonia latidisca    คางคกห้วยแซมบาส Ansonia latiffi    Ansonia latirostra   Ansonia leptopus    คางคกห้วยเมแตง Ansonia longidigita  คางคกห้วยนิ้วยาว Ansonia lumut   คางคกห้วยนิ้วยาว Ansonia malayana   คางคกห้วยมลายู Ansonia mcgregori   คางคกห้วยแมคเกรเกอร์ Ansonia minuta    คางคกห้วยเพรียว Ansonia muelleri   คางคกห้วยมึลเลอร์ Ansonia penangensis   คางคกห้วยปีนัง Ansonia platysoma  คางคกห้วยลุยดาน Ansonia siamensis   ค้างคกห้วยไทย Ansonia spinulifer    คางคกห้วยกีนาบาลู Ansonia thinthinae    Ansonia tiomanica    คางคกห้วยปูเลาตีโยมัน Ansonia torrentis   คางคกห้วยกูนุงมูลู Ansonia vidua     คางคกห้วยปูเลาตีโยมัน
# เมฮิกาลิ
เมฮิกาลิ  เป็นเมืองหลวงของรัฐบาฮากาลิฟอร์เนีย ประเทศเม็กซิโก เมืองมีประชากร 689,775 คน (ค.ศ. 2010) ขณะที่มหานครมีประชากร 996,826 คน

เมืองมีประชากรที่มีระดับการศึกษาสูงและมีความชำนาญทางวิชาชีพ มีความทันสมัยและกลายเป็นศูนย์กลางสำคัญในเขตทะเลทราย แต่เดิมเศรษฐกิจของเมืองขึ้นกับสินค้าการเกษตร ซึ่งปัจจุบันก็ยังคงเป็นส่วนที่สำคัญทางเศรษฐกิจของเมืองเช่นกัน แต่ยังคงพัฒนาด้านอื่นไปด้วยไม่ว่าจะเป็นอุตสาหกรรม เป็นที่ตั้งของบริษัทสำคัญอาทิ  มิตซูบิชิ, ออโตไลต์, เนสท์เล่, โคคา-โคล่า และกูดริชคอร์ปอเรชัน

เมืองก่อตั้งเมื่อวันที่ 14 มีนาคม ค.ศ. 1903 ตั้งอยู่บริเวณชายแดนสหรัฐอเมริกาและเม็กซิโก 

ภูมิอากาศ

ประชากรศาสตร์
# ไดซูเกะ ซากาอิ
ไดซูเกะ ซากาอิ (, เกิด 22 ตุลาคม 1981) เป็นนักกีฬาวอลเลย์บอลชายชาวญี่ปุ่น เล่นลีกอาชีพให้แก่สโมสรเจที ธันเดอร์

 รางวัล 
 ทีมชาติ 
 วอลเลย์บอลชิงแชมป์โลก – 2010
 วอลเลย์บอลเวิลด์ลีก – 2004, 2008

 บุคคล 
 2013/14 วี.พรีเมียร์ลีก: "รับลูกเสิร์ฟยอดเยี่ยม"
 2014 คุโระวะชิกิออลเจแปนวอลเลย์บอลแชมเปียนชิพ ครั้งที่ 53: "ตัวรับอิสระยอดเยี่ยม"

 สโมสร 
  โรงเรียนประถมทาเดชิมินามิโซมาชิ
  โรงเรียนมัธยมทาเดชิมินามิโซมาชิ
 โรงเรียนมัธยมโซมะจังหวัดฟูกูชิมะ
  มหาวิทยาลัยโทไก
  เจที ธันเดอร์ (2004–2015)
  ซันโตรีซันเบิร์ดส์ (2015–2018)

 แหล่งข้อมูลอื่น 
 V-League official profile
 JT Thunders Player Profile 
 Sakai Daisuke official blog
 
 Sakai Daisuke official website 
 Sakai Daisuke official blog （Old blog)
# เท็นเทาซันด์เทียส์
เท็นเทาซันด์เทียส์  เป็นสตูดิโออัลบั้มชุดที่ 4 ของวงดนตรีแนวคลาสสิกร็อกร่วมสมัย ค็อกเทล อัลบั้มนี้ออกจำหน่ายเมื่อวันที่ 18 สิงหาคม พ.ศ. 2554iTunes - Music - Ten Thousand Tears By Cocktailโอม COCKTAIL อำลา ฝากอัลบั้ม Ten thousand tears แก้คิดถึง จากค่ายเพลงจีนี่ เรคคอร์ด ในเครือจีเอ็มเอ็ม แกรมมี่ โดยเป็นอัลบั้มแรกของค็อกเทลที่ออกจำหน่ายผ่านค่ายเพลงนี้

อัลบั้มชุดนี้เป็นอัลบั้มที่ทำให้วงค็อกเทลเป็นที่รู้จักในระดับประเทศ มีเพลงที่เป็นซิงเกิล ได้แก่ "ฉันร้องไห้เป็นหมื่นครั้งเพื่อมาเจอเธอ" "เวลา" "สาวเซี่ยงไฮ้" "งานเต้นรำในคืนพระจันทร์เต็มดวง" และ "เธอทำให้ฉันเสียใจ"

 ภาพรวม 
ชื่อของอัลบั้ม เท็นเทาซันด์เทียส์ มีความหมายเป็นภาษาไทย คือ "น้ำตาหมื่นหยด" หมายถึง การเดินทางของวงที่กว่าจะมาถึงเวลานี้ได้ต้องผ่านสิ่งต่าง ๆ มากมาย รวมถึงความคุ้มค่าของความเหนื่อยหรือหยดน้ำตาที่เสียไป เพราะการได้เจอปลายทางที่สวยงาม โดยเห็นได้ชัดในเพลงหลักของอัลบั้ม ได้แก่ เพลง "เธอทำให้ฉันเสียใจ" และเพลง "ฉันร้องไห้เป็นหมื่นครั้งเพื่อมาเจอเธอ"ในสายตาของเธอ Cocktail

รายชื่อเพลง
เพลงทั้งหมดแต่งโดยค็อกเทล คำร้องและทำนองโดย ปัณฑพล ประสารราชกิจ

 บุคคลที่เกี่ยวข้อง 
ค็อกเทล
 ปัณฑพล ประสารราชกิจ – ร้องนำ
 ชวรัตน์ หรรษคุณาฒัย – กีตาร์
 อายุ จารุบูรณะ – กลอง
 เกริกเกียรติ สว่างวงศ์ – กีตาร์เบส (สมาชิกระหว่างบันทึกและออกทัวร์)
# สเตย์อะเวย์
สเตย์อะเวย์ เป็นซิงเกิลและเพลงในปี พ.ศ. 2550 ของวงดนตรีซิลลี่ ฟูลส์ จากมินิอัลบั้มมินิในปี พ.ศ. 2550 ออกจำหน่ายในวันที่ 13 กุมภาพันธ์ พ.ศ. 2550 จากค่ายสนามหลวงการดนตรี ในเครือจีเอ็มเอ็ม แกรมมี่ โดยเพลงนี้เป็นครั้งแรกที่ได้เปลี่ยนนักร้องนำจาก โต-ณัฐพล พุทธภาวนา มาเป็น เบน-เบนจามิน จุง ทัฟเนล

มิวสิกวิดีโอ
มิวสิกวิดีโอนี้ เผยแพร่ครั้งแรกเมื่อวันที่ 22 มีนาคม พ.ศ. 2550

การตอบรับ
เพลง Stay Away ได้ติดอันดับสูงสุดที่ 16 จากการจัดอันดับของ แฟต 104.5 ในชาร์ตของ แฟต 104.5 เอฟเอ็ม ท็อป 20 ชาร์ต ประจำวันที่ 25 กุมภาพันธ์ พ.ศ. 2550
ชาร์ต
ชาร์ต (พ.ศ. 2551)อันดับสูงสุด แฟต 104.5 เอฟเอ็ม ท็อป 20 ชาร์ต  162007/Feb/25 FAT 104.5 FM TOP 20 CHART

 ในเวอร์ชันอื่น 
สำหรับเพลง Stay Away ได้ถูกนำไปแปลงเพลงในรูปแบบภาษาไทยในชื่อเพลง พลิกฟ้าล่าตะวัน เป็นเพลงประกอบละครพลิกฟ้าล่าตะวัน
# โรโตสโคป
โรโตสโคป คือเทคนิคการสร้างภาพแอนิเมชันที่นักสร้างแอนิเมชันวาดตามภาพต้นฉบับฟิล์มต่อเฟรมเพื่อใช้ในฉากสมจริงและภาพยนตร์แอนิเมชัน"Through a 'Scanner' dazzlingly: Sci-fi brought to graphic life" USA TODAY, August 2, 2006 Wednesday, LIFE; Pg. 4D WebLink แต่เดิม การบันทึกภาพยนตร์ฉากสมจริงจะฉายขึ้นแผ่นกระจกแข็งและวาดซ้ำโดยนักแอนิเมชัน เครื่องมือสำหรับการฉายภาพนี้ถูกเรียกว่าเครื่องโรโตสโคป อย่างไรก็ตามอุปกรณ์ปัจจุบันถูกแทนที่ด้วยคอมพิวเตอร์

ในอุตสาหกรรมเอฟเฟคส์ภาพ นิยามของการทำโรโตสโคปยังหมายรวมถึงเทคนิคการสร้าภาพซ้อนด้วยมือสำหรับการสร้างองค์ประกอบบนฉากสมจริงและอาจหมายถึงการผสมภาพบนภาพพื้นหลังอื่นได้ด้วย

ดูเพิ่ม

การจับความเคลื่อนไหว
# ฮัน ซ็อน-ซู
ฮัน ซ็อน-ซู ( ; เกิด 16 ธันวาคม 1985) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งมือเซตให้แก่ อินช็อนโคเรียนแอร์จัมโบส์

 แหล่งข้อมูลอื่น 
 FIVB biography
# กล้ามเนื้อกลุ่มควอดริเซ็บ ฟีเมอริส
กล้ามเนื้อกลุ่มควอดริเซ็บ ฟีเมอริส (อังกฤษ: Quadriceps femoris muscle, ภาษาลาตินแปลว่า กล้ามเนื้อสี่หัวของกระดูกต้นขา "four headed muscle of the femur"), มีชื่อเรียกสั้นๆว่า ควอดริเซ็บ (quadriceps) หรือ ควอดส (quads)

ควอดริเซ็บ ฟีเมอริส เป็นกลุ่มกล้ามเนื่อขนาดใหญ่รวมกันสี่กล้ามเนื้อ อยู่ด้านหน้าของต้นขา กล้ามเนื้อกลุ่มนี้ถูกใช้ในการเหยียดขาตรง หรือยืดขา (extensor of the knee) กลุ่มกล้ามเนื้อนี้ครอบคลุมอยู่ทางด้านหน้า และด้านข้างของกระดูกต้นขา(femur)
thumbnail|กล้ามเนื้อกลุ่มควอดริเซ็บ ฟีเมอริส

โครงสร้าง
แบ่งเป็นสี่กล้ามเนื้อย่อย
 เรกตัส ฟีเมอร์ริส (rectus femoris) อยู่ตรงกลางของต้นขา ครอบคลุมกล้ามเนื้อควอดริเซ็บที่เหลือทั้งหมด มีจุดเริ่มต้นจากกระดูกิเลียม และยาวเป็นแนวตรงไปยึดเกาะกับลูกสะบ้าของหัวเข่า
 วาสตัส แลเธอรัลลิส (vastus lateralis) อยู่ทางด้านข้างส่วนนอก (lateral) ของกระดูกฟีเมอร์ 
 วาสตัส มีดีแอลิส (vastus medialis) อยู่ทางด้านข้างส่วนใน (medial) ของกระดูกฟีเมอร์ 
 วาสตัส อินเทอร์มีเดียส (vastus intermedius) อยู่ตรงกลางระหว่าง วาสตัส แลเธอรัลลิส และ วาสตัส มีเดียส ทางด้านหน้าของกระดูกต้นขา แต่อยู่ลึกหลังกล้ามเนื้อ เรกตัส ฟีเมอริส โดยปกติแล้วจะมองไม่เห็นถ้าไม่ผ่าตัดเอาเรกตัส ฟีเมอร์ริสออก

กล้ามเนื้อทั้งสี่นั้นมีจุดยึกอยู่ที่หัวหน่อของกระดูกแข้ง (tibial tuberosity) โดยรวมกันเป็นเส้นเอ็นยึดกล้ามเนื้อควอดริเซ็บ (quadriceps tendon) ผ่านกระดูสะบ้าของหัวเข่า จนกลายมาเป็น เส้นเอ็นกระดูสะบ้าของหัวเข่า (patellar ligament) จนมายึดกับกระดูกแข้ง

เส้นประสาทควบคุมการทำงาน

ควบคุมโดย เส้นประสาทฟีเมอรัล (femoral nerve) จาก L1, L2, L3, L4

หน้าที่

มีส่วนช่วยในการเดิน, วิ่ง, กระโดด, และย่อหัวเข่า กล้ามเนื้อเรกตัส ฟีเมอร์ริส ยังมีส่วนช่วยในการงอเอว (hip flexion) 

กล้ามเนื้อวาสตัส มีเดียส มีส่วนสำคัญในการสร้างสมดุลให้กับกระดูสะบ้าของหัวเข่าระหว่างการย่างก้าวเพื่อการเดิน
# คิม โย-ฮัน
คิม โย-ฮัน ( ; เกิด 16 สิงหาคม 1985) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ แอลไอจีเกรเตอร์ส

 ผลงานในระดับอาชีพ 
  แอลไอจีเกรเตอร์ส (2007-)

 ผลงานในระดับนานาชาติ 
 วอลเลย์บอลชายทีมชาติเกาหลีใต้

เอเชียนเกมส์ 2006
ทีม: 

วอลเลย์บอลชายชิงแชมป์เอเชีย 2009
ทีม: 
บุคคล: "ทำคะแนนยอดเยี่ยม"
บุคคล: "เสิร์ฟยอดเยี่ยม"

เอเชียนเกมส์ 2010
ทีม: 

วอลเลย์บอลชายชิงแชมป์เอเชีย 2011
ทีม:
# มาริโอ โควโม
มาริโอ แมตทิว โควโม (15 มิถุนายน พ.ศ. 2475 - 1 มกราคม พ.ศ. 2558) เป็นนักการเมืองชาวอเมริกันและสมาชิกของพรรคเดโมแครต เขายังเป็นผู้ว่าการรัฐนิวยอร์กคนที่ 52 ตั้งแต่ พ.ศ. 2526 - พ.ศ. 2537Mario Cuomo biography, IMBd, IMBd.com, Inc./Amazon.com, 2013, Retrieved December 27, 2013.Mario Cuomo, NNDB, Soylent Communications, 2013, Retrieved December 29, 2013.

 การเสียชีวิต 
โควโมได้รับการรักษาที่โรงพยาบาลตั้งแต่เดือนพฤศจิกายน พ.ศ. 2557  โควโมเสียชีวิตในวันที่ 1 มกราคม พ.ศ. 2558 ในบ้านของเขาที่แมนฮัตตัน ด้วยโรคหัวใจวาย ซึ่งเป็นชั่วโมงเดียวหลังจากแอนดรูว์ ลูกชายของเขาเข้ารับตำแหน่งเป็นผู้ว่าการรัฐนิวยอร์กสมัยที่สอง
# อินช็อนโคเรียนแอร์จัมโบส์
อินช็อนโคเรียนแอร์จัมโบส์  เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1969 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองอินช็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ โดว็อน ยิมเนเซียม ในอินช็อน

เกียรติประวัติ
 โคเรียวอลเลย์บอลซูเปอร์ลีก
รองชนะเลิศ: 1999

 วี-ลีก
ชนะเลิศ (4): 2017–18, 2020–21, 2021–22, 2022–23
รองชนะเลิศ (5) : 2010–11, 2011–12, 2012–13, 2016–17, 2018–19

 โคโวคัพ
ชนะเลิศ (5): 2007, 2011, 2014, 2019, 2022
รองชนะเลิศ (2) : 2010, 2020

 ผลการแข่งขันลีก 
Incheon Korean Air Jumbosฤดูกาลรอบเพลย์ออฟ ฤดูกาลปกติ  อันดับ  แข่ง  ชนะ  แพ้  แต้ม2005ไม่ผ่านการคัดเลือก420614—2005–06ไม่ผ่านการคัดเลือก4351520—2006–07เพลย์ออฟ3301911—2007–08เพลย์ออฟ235278—2008–09เพลย์ออฟ3352213—2009–10เพลย์ออฟ3362511—2010–11รองชนะเลิศ130255—2011–12รองชนะเลิศ236288802012–13รองชนะเลิศ3301713522013–14เพลย์ออฟ3301614502014–15ไม่ผ่านการคัดเลือก4361818552015–16รอบรองชนะเลิศ4362115642016–17รองชนะเลิศ1362511722017–183362214612018–19รองชนะเลิศ1362511752019–20ยกเลิก231238652020–211362610762021–221362412702022–23136261076

ผู้เล่นที่มีชื่อเสียงในอดีต
  ปาเวล โมรอซ

ดูเพิ่ม
 โคเรียนแอร์

แหล่งข้อมูลอื่น
 Official Website
# สามเหลี่ยมปะการัง
สามเหลี่ยมปะการัง  เป็นพื้นที่สามเหลี่ยมโดยประมาณในพื้นทะเลเขตร้อนรอบประเทศฟิลิปปินส์ อินโดนีเซีย มาเลเซีย ปาปัวนิวกินี หมู่เกาะโซโลมอน และติมอร์-เลสเต พื้นที่นี้มีแนวปะการังที่เชื่อมต่อติดกันในแต่ละเขตภูมินิเวศอย่างน้อย 500 ชนิดVeron et al. Unpublished data สามเหลี่ยมปะการังตั้งอยู่ระหว่างมหาสมุทรแปซิฟิกกับมหาสมุทรอินเดีย และครอบคลุมภูมิภาคทางชีวภูมิศาสตร์ 2 แห่ง: ภูมิภาคอินโดนีเซีย-ฟิลิปปินส์ และภูมิภาคแปซิฟิกตะวันตกเฉียงใต้ส่วนไกล (Far Southwestern Pacific Region)Veron, J.E.N. 1995. Corals in space and time: biogeography and evolution of the Scleractinia. UNSW Press, Sydney, Australia: xiii + 321 pp. ในฐานะหนึ่งในแปดเขตแนวปะการังหลังของโลกSpeers, A. E., Besedin, E. Y., Palardy, J. E., & Moore, C. (2016). Impacts of climate change and ocean acidification on coral reef fisheries: an integrated ecological–economic model. Ecological economics, 128, 33-43. Retrieved 26 September 2020 สามเหลี่ยมปะการังได้รับการยอมรับเป็นศูนย์กลางความหลากหลายทางชีวภาพทางน้ำAllen, G. R. 2007 Conservation hotspots of biodiversity and endemism for Indo-Pacific coral reef fishes. Aquatic Conserv: Mar. Freshw. Ecosyst.  และมีความสำคัญสำหรับการอนุรักษ์ในระดับโลกBriggs, J. C. 2005a. The marine East Indies: diversity and speciation. Journal of Biogeography 32: 1517-1522 ความหลากหลายเช่นนี้ทำให้ได้รับการขนานนามว่าเป็น "ป่าแอมะซอนแห่งทะเล" โดยมีพื้นที่ทะเล 
ใน ค.ศ. 2014 ธนาคารพัฒนาเอเชีย (ADB) รายงานว่า ผลิตภัณฑ์มวลรวมในประเทศในระบบนิเวศทางทะเลในสามเหลี่ยมปะการังอยู่ที่ประมาณ 1.2 ล้านล้านดอลลาร์ต่อปี และผลิตอาหารแก่ผู้คนมากกว่า 120 ล้านคน

องค์การกองทุนสัตว์ป่าโลกสากลได้พิจารณาให้สามเหลี่ยมปะการังมีความสำคัญสูงสุดในการอนุรักษ์ทางทะเล และมีความเสี่ยงที่จะถูกคุกคาม โดยทำการเปิดตัวโครงการสามเหลี่ยมปะการังขึ้นWWF Coral Triangle Programใน ค.ศ. 2007 ศูนย์กลางความหลากหลายทางชีวภาพในสามเหลี่ยมนี้อยู่ที่ช่องผ่านเกาะเวร์เดในประเทศฟิลิปปินส์ พื้นที่แนวปะการังแห่งเดียวในภูมิภาคที่ได้รับการบรรจุลงในแหล่งมรดกโลกของยูเนสโกคืออุทยานธรรมชาติพืดหินปะการังตุบบาตาฮาในประเทศฟิลิปปินส์
# อึยจ็องบูเคบีอินชัวรันซ์สตาร์
อึยจ็องบูเคบีอินชัวรันซ์สตาร์  เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1976 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองอึยจ็องบูและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ พัก ชาน-ฮี ยิมเนเซียม ในกูมิ

เกียรติประวัติ
โคโวคัพ
ชนะเลิศ (1) : 2012
รองชนะเลิศ (1) : 2007

 ผลการแข่งขันลีก 
Uijeongbu KB Insurance Starsฤดูกาลรอบเพลย์ออฟ ฤดูกาลปกติ  อันดับ  แมตช์  ชนะ  แพ้  แต้ม2005เพลย์ออฟ320911—2005–06เพลย์ออฟ3351619—2006–07ไม่ผ่านการคัดเลือก4301416—2007–08ไม่ผ่านการคัดเลือก4351520—2008–09ไม่ผ่านการคัดเลือก4351718—2009–10ไม่ผ่านการคัดเลือก4362412—2010–11รอบรองชนะเลิศ4301515—2011–12ไม่ผ่านการคัดเลือก6361125332012–13ไม่ผ่านการคัดเลือก5301317422013–14ไม่ผ่านการคัดเลือก5301218372014–15ไม่ผ่านการคัดเลือก6361323362015–16ไม่ผ่านการคัดเลือก6361026282016–17ไม่ผ่านการคัดเลือก6361422432017–18ไม่ผ่านการคัดเลือก4361917542018–19ไม่ผ่านการคัดเลือก6361620462019–20ยกเลิก6331023312020–21รอบรองชนะเลิศ3361917582021–22รองชนะเลิศ2361917622022–23ไม่ผ่านการคัดเลือก6361521422023–24ไม่ผ่านการคัดเลือก73653121

 ผู้เล่นที่มีชื่อเสียงในอดีต 
  คิม โย-ฮัน (2007–)
  กีเยร์โม ฟาลัสกา (2007–2008)
  ทอมัส เอ็ดการ์ (2013–2015)

แหล่งข้อมูลอื่น
 Official Website   
 Official Twitter 
 Official Instagram
# จอห์น อเล็กซานเดอร์ เรนา นิวแลนส์
จอห์น อเล็กซานเดอร์ เรนา นิวแลนส์ (26 พฤศจิกายน พ.ศ. 2380 – 29 กรกฎาคม พ.ศ. 2441) เป็นนักเคมีชาวอังกฤษผู้ที่มีส่วนร่วมในการพัฒนาตารางธาตุ